Mauno Nordberg

Mauno Juhana Nordberg (30. maaliskuuta 1884 Helsinki – 22. helmikuuta 1956 Helsinki) oli suomalainen liikemies ja pääkonsuli sekä buddhalaisuutta käsitelleiden kirjojen suomentaja.50-vuotias. Pääkonsuli Mauno Nordberg, Helsingin Sanomat, 30.03.1934, nro 86, s. 6, Kansalliskirjaston digitaaliset aineistot Ylioppilasmatrikkeli 1902, matrikkelinumero 28028Kuka kukin on 1954Henkilötietoja. 50 vuotta ..., Aamulehti, 01.04.1934, nro 87, s. 7, Kansalliskirjaston digitaaliset aineistot Mauno Nordbergin vanhemmat olivat Tornion suomalaisen keskikoulun rehtori Johan Ulrik Nordberg (1856–1912) ja Edith Alexandra Bäckström (k. 1899). Hän pääsi ylioppilaaksi Oulun lyseosta 1902 ja hän kävi Suomen Liikemiesten Kauppaopiston 1904. Nordberg opiskeli Lontoon yliopistossa 1904 ja Härnösandissa Ruotsissa 1912.Ylioppilasmatrikkeli 1853–1899 : Johan Ulrik Nordberg Nordberg toimi liikealalla Lontoossa 1904–1905 ja Pariisissa Gustaf Nordlingin puutavaraliikkeessä 1905–1915. Hän oli Amerikan Punaisen Ristin palveluksessa Pariisissa 1915–1918. Suomen pääkonsulina Pariisissa Nordberg toimi vuodesta 1919 lähtien aina vuoteen 1939 saakka. Nordberg oli puutavara-asiamiehenä 1919–1927, Suomen lähetystön kaupallisten asiain avustajana 1930–1939 ja Amerikan punaisen ristin avustusten hoitajana kansanhuoltoministeriössä 1940–1941. Hän oli Ulkomaankauppaliiton palveluksessa 1941–1944, Ranskan Helsingin lähetystön palveluksessa 1944–1948, yksityisen palveluksessa 1949–1951 ja Kansainvälisen kauppakamarin Suomen osaston apulaissihteerinä vuodesta 1951 alkaen. Nordberg edusti Suomea lukuisissa kongresseissa sekä Ranskassa että muualla. Hän oli jäsenenä Suomen kauppasopimusneuvottelukunnassa Pariisissa vuonna 1921. Hän oli ranskalais-suomalaisen kauppakamarin johtokunnan jäsen ja Suomen kansalliskomitean edustaja Kansainvälisessä kauppakamarissa sekä oli kauppakamarin edustajana Kansainliiton liikennejaostossa vuonna 1929. Hän oli Kansainliiton vakituisen maantieliikennekomitean puheenjohtajana 1932–1938. Nordberg oli ensimmäisiä buddhalaisuudesta kiinnostuneita suomalaisia yhdessä Yrjö Kallisen kanssa ja hän suomensi 1940-luvulla useita buddhalaisuutta käsitelleitä kirjoja. Jussi Ahlroth : Buddhalaisuus on muutakin kuin tietoisuustaitoja tai "idän viisautta". Buddhalaisuus on selvästi vahvistunut viime vuosikymmeninä länsimaissa, myös Suomessa, kirja-arvio, Helsingin Sanomat 30.12.2023 Hänet valittiin 21. helmikuuta 1947 Helsingissä perustetun Buddhismin ystävät – Buddhismens Vänner ry-yhdistyksen (vuodesta 1998 Bodhidharma ry) sihteeriksi.Bodhidharma ry Mauno Nordberg oli naimisissa vuodesta 1908 unkarilaisen Elisabeth Karolina Juliana de Malanottin kanssa. Helmikuussa 1956 kuollut Nordberg on haudattu Hietaniemen hautausmaalle.Hautahaku.fi : Nordberg Maunu Juhana == Suomennoksia == * Subhadra Bhikkhu : Buddhismin sanomaa ; Buddha ; Oppi ; Veljeskunta ; englanninkielestä suom. Mauno Nordberg. Aura, Turku 1944 * Nyanatiloka : Buddhan opin ydin ; suomentanut Mauno Nordberg ; julkaissut The International Buddhist union, Singapore. Helsinki 1947 * Mitä on Buddismi: eräs länsimainen vastaus; toim. Buddhist Lodge Lontoossa ; suom. Mauno Nordberg ; runot Jussi Snellman. Tammi, Helsinki 1947 * Christmas Humphreys : Karma ja jälleensyntyminen ; suom. Mauno Nordberg ja Jussi Snellman (runot). Buddhismin ystävät, Helsinki 1948 (alkuteos Karma & rebirth) * Neljä jaloa tilaa; kirjoitti Bhikkhu Nyanaponika Thera ; suomensi Mauno Nordberg. Lahti 1948 (alkuteos BrahmavihArabhAvanA) * B. E. Fernando : Buddhan oppi ja länsimainen filosofia: esitelmä Buddhistisen kirjallisuusseuran vuosikokouksessa Colombossa ; englannin kielestä suom. Mauno Nordberg. Buddhismin ystävät, Helsinki 1949 * Sydney M. Whitaker : Dhamman perusaatteet ; suom. Mauno Nordberg. Buddhismin ystävät, Lahti 1949 * Francis Story : Buddhan oppi yleismaailmalliseksi elämänohjeeksi ; suom. Mauno Nordberg. Buddhismin ystävät, Helsinki 1950 == Lähteet == Luokka:Suomalaiset liikemiehet Luokka:Suomalaiset diplomaatit Luokka:Suomentajat Luokka:Vuonna 1884 syntyneet Luokka:Vuonna 1956 kuolleet